open-index/open-wikipedia-markdown huggingface dataset:
מועצת הייצור המלחמתית

שמאל|ממוזער|200px|סמל הסוכנות
**מועצת הייצור המלחמתית** (באנגלית: The **War Production Board**, בראשי תיבות: **WPB**) הייתה סוכנות ממשלתית אמריקאית שהתקיימה בזמן מלחמת העולם השנייה ועסקה בהסדרת התעשייה והמסחר בעת המלחמה. 

בין פעילויותיה היו מתן הרשאות מחקר ויצור למוצרים וטכנולוגיות שונות, וזאת על-פי צורכי המלחמה של הממשל הפדרלי של ארצות הברית בכלל, והמאמץ המלחמתי שלה בפרט. 

שנים רבות לאחר תום המלחמה התברר כי בוועדה היו שתולים מרגלים סובייטיים רבים אשר הטו את החלטות הוועדה במידה ניכרת. החלטה מפורסמת של הוועדה היא עיכוב פיתוח טכנולוגיות שידור וצפייה של טלוויזיה צבעונית. נושא נוסף בו הייתה למועצה השפעה היה התקנה ממרץ 1942 שקבעה שעל החייטים ויצרני הבגדים לצמצם את השימוש בבד. באותה עת נפוצה אופנת חליפות הזוט בקרב מהגרים, שהיו חליפות גדולות ועתירות בד. החליפות, שהמשיכו להמכר, גילמו לעג לתקנה בשימושן המופרז בבד והדבר היווה זרז לפרוץ מהומות חליפות הזוט בלוס אנג'לס, בהן תקפו חיילים מהגרים לבשי חליפות אלה.

הקיצוב באלומיניום, למשל, מנע את ייצור הנייר העוטף את הממתק "נשיקות הרשי" שלא יוצר בין השנים 1942–1949.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית במלחמת העולם השנייה
קטגוריה:כלכלת מלחמה
קטגוריה:ארצות הברית: ארגונים ממשלתיים
קטגוריה:ארצות הברית: כלכלה
קטגוריה:מלחמת העולם השנייה: לוגיסטיקה
אצטדיון ג'ובה

**אצטדיון ג'ובה** הוא אצטדיון רב תכליתי בעיר הבירה של דרום סודאן, ג'ובה. האצטדיון הוא ביתה של נבחרת דרום סודאן בכדורגל.
האצטדיון נפתח לראשונה ב-1962 ואירח בשנת 2009 את אליפות מועצת מרכז ומזרח אפריקה עד גיל 17.

בנוסף, נערכו באצטדיון חגיגות יום העצמאות הראשון של דרום סודאן.

## קישורים חיצוניים

## הערות שוליים

קטגוריה:דרום סודאן: ספורט
ג'ובה
קטגוריה:ג'ובה
קטגוריה:דרום סודאן: מבנים
ג'ובה
צ'רנו מורה וארנה

שמאל|ממוזער|200px|ארמון הספורט של וארנה

**צ'רנו מורה פורט וארנה** (בולגרית: **Черно море Порт Варна**), היא קבוצת כדורסל בולגרית מהעיר וארנה, המתמודדת  בליגת העל הבולגרית.

## היסטוריה
הקבוצה נוסדה בשנת 1947, וזכתה 3 פעמים באליפות בולגריה. 3 פעמים זכתה בגביע הבולגרי. בין ההשתתפות  הבינלאומית שלהם: בגביע קוראץ' בשנים 1993, 1997, 1998, 2001. ובגביע ספורטה בשנים 1999, 2000. בשנת 2001 הקבוצה הייתה אמורה לשחק מול אפולון לימסול במוקדמות גביע קוראץ', אך ויתרה על השתתפות מסיבות כלכליות. בעונת 2013/14 הפסידה בגמר הגביע לקבוצת לבסקי סופיה 100-97.

בעונת 2008/09 ובעונת 2009/10 (פיינל פור) השתתפה הקבוצה בליגה הבלקנית.

## תארים והישגים
***[[ליגת העל הבולגרית בכדורסל|הליגה הבולגרית]]**:
**אליפות (3): 1985, 1998, 1999
**מקום שני:  2006, 2009
**חצי גמר: 2002, 2007, 2012, 2014
 
***[[הגביע הבולגרי בכדורסל|הגביע הבולגרי]]**:
**זכייה (4): 1998, 1999, 2000, 2015
**גמר: 2001, 2006, 2008, 2014
**חצי גמר: 2005, 2010, 2012

***[[הליגה הבלקנית בכדורסל|הליגה הבלקנית]]**:
**חצי גמר: 2010

## קישורים חיצוניים

* 

קטגוריה:וארנה: ספורט
קטגוריה:קבוצות כדורסל בולגריות
צ'רנומורץ נובורוסיסק

**צ'רנומורץ נוֹבוֹרוֹסִיסְק** (ברוסית: **Футбольный клуб «Черноморец» Новороссийск**) הוא מועדון כדורגל מקצועני מעיר הנמל נובורוסיסק שלחוף הים השחור ברוסיה והיא מהווה לאחת מקבוצות הכדורגל הוותיקות ביותר ברוסיה. הקבוצה מתמודדת בליגה הרוסית הראשונה.

## שמות הקבוצה
* 1907—1930 — אולימפיה
* 1931—1941 — דינמו
* 1945—1957 — סטרויטל
* 1960—1969, 1978—1991 — צמנט
* 1970 — טרוד
* 1992—1993 — גרקיס
* 1993—2004, משנת 2005 — צ'רנומורץ
* 2005 — נובורוסייסק

## היסטוריה
[שמאל|ממוזער|דגל [חיל הים הרוסי, הנחשב גם לדגל הקבוצה]]
הקבוצה הוקמה לראשונה ב-1907 כ"אולימפיה נובורוסיסק".

ב-1931 השתלטה אגודת דינמו על הקבוצה והיא נקראה בשם זה במשך עשור. ב-1945 שינתה שמה לסטרויטל לאחר שהועברה לבעלות מפעל בנייה מקומי ופורקה כעבור זמן. ב-1960 הוקמה מחדש בשם צמנט נובורוסיסק וב-1992 החלה להיקרא בשמה הנוכחי, צ'רנומורץ נובורוסיסק.

לאורך כל התקופה הסובייטית, החל משנת 1960 שיחקה בדרג ב' של האליפות הסובייטית. ב-1992, עם הקמת ליגת העל הרוסית הקבוצה קיבלה הזמנה מהתאחדות הכדורגל הרוסית להתמודד בליגת המשנה, ב-1994 העפילה לראשונה בתולדותיה לליגה הבכירה והתמודדה בליגת העל הרוסית עד 2001 כאשר הישג השיא שלה היה המקום השישי (שבשל כך קיבלה זכות להתמודד בסיבוב הראשון בגביע אופ"א. היא נפגשה במשחק הראשון מול ולנסיה הספרדית ובמשחק הראשון, שנערך בביתה, הקבוצה הפסידה 1:0 והשאירה סיכוי להעפיל אם תנצח בחוץ, אך במשחק הגומלין היא נמחצה על ידי הספרדים, לאחר שהובסה בתוצאה 0:5 והודחה מהטורניר). בסיום עונת 2002 סיימה במקום ה-16 והאחרון ונשרה לליגת המשנה.

בעונת 2002 התמודדה הקבוצה בליגה הרוסית הראשונה, אך לא הצליחה להעפיל שוב לליגה הבכירה, אף שהעפילה לגמר גביע הליגה הרוסית, בו הפסידה לזניט סנקט פטרבורג, 5:2 בסיכום הכללי. ב-2005 הקבוצה נשרה לליגה החובבנית, תחת השם "פ.צ. נובורוסיסק" וזמן קצר לאחר מכן העפילה לליגה השנייה. ב-2007 העפילה לליגת המשנה, אלא שבעונת 2009 הודחה בחזרה לליגה השנייה.

ב-2010 הקבוצה הבטיחה את מקומה בליגת המשנה 3 מחזורים לסיום העונה וזכתה בגביע ליגת הכדורגל המקצוענית להכרעת מנצחת הליגה הרוסית השנייה. אלא שבהתאם לתוצאות העונה, ירדה ליגה וחזרה לליגה השנייה בשנת 2011.

מאז עונת 2013 מתמודדת הקבוצה בליגה הרוסית השנייה. בתום עונת 2022/2023 חזרה לליגה המשנה.

בספטמבר 2022 קבוצת החברות Delo בבעלותו של איוואן שישקאריוב, עסקן ספורט ואיש עסקים, הפכה לבעלי השליטה במועדון הכדורגל צ׳רנומורץ.

## צ'רנומורץ במפעלים האירופיים

### סטטיסטיקה

## האצטדיון המרכזי
האצטדיון המרכזי בנובורוסיסק, נבנה ב-1930 במימון כוחות הביטחון הסובייטיים, באמצעות אגודת "דינמו". תחילה נשא האצטדיון את השם "דינמו" ובשנות ה-70 נקרא אצטדיון טרוד.

עד 1996 האצטדיון הכיל עד 8,000 צופים, באותה שנה הוא שופץ והורחב וכיום מכיל 12,910 מקומות ישיבה. האצטדיון מכיל 4 יציעים: יציע מערבי (3,000 מקומות), יציע מזרחי (2,500), יציע צפוני (5,000) ויציע דרומי (2,000 מקומות ישיבה). בשנת 2014 שופץ שוב.. ברם בעונת 2024-2025 האצטדיון נדחה מהשתתפות בליגת העל, בעקבות אי התאמת האצטדיון לתקני הליגה ובעלי הקבוצה הודיעו כי ישקיעו כספים בשיפוץ האצטדיון.

## תארים והישגים

## קישורים חיצוניים

* 

## הערות שוליים

*
קטגוריה:האימפריה הרוסית: כדורגל
קטגוריה:קבוצות כדורגל רוסיות
קטגוריה:קבוצות כדורגל ששיחקו בליגה הבכירה ברוסיה
קטגוריה:קבוצות כדורגל שהוקמו ב-1907
קטל 1

**קטל 1** (בהולנדית: **Ketel One**) היא וודקה שמקורה בסקידאם שבהולנד. המתכון המקורי לוודקה הזו נוצר בשנת 1983 בידי משפחת **נולט**. בשנת 2000 פיתחו לראשונה משפחת נולט וודקה אולטרה-פרימיום סיטרון טבעית. במקור זיקקה המשפחה חנייבר במשך תקופה ארוכה שראשיתה בשנת 1691. את הוודקה הזו מכינים מ 100% חיטה ומזקקים בשיטת זיקוק דודי. הוודקה היא בעלת 40% אלכוהול בנפח.

## שוקי חוץ
בשנת 1992 משפחת נולט הקימה את "מזקקות נולט" בארצות הברית. מוצרי החברה נמכרים בכל העולם וגם בישראל.

## מקור השם
מקור השם **קטל 1** הוא במכל הזיקוק (קטל) הראשון שייצרו בשביל זיקוק הוודקה בשנת 1864 ומשתמשים בו עד היום.

## טעמים שונים
וודקה קטל 1 מגיעה בכמה טעמים שונים:
*קטל 1 וודקה - הושקה בשנת 1983.
*קטל 1 הדר- הושקה בשנת 2000.
*קטל 1 תפוז- הושקה בשנת 2010.

## קישורים חיצוניים
* 
* האתר של המזקקות של קבוצת נולט
* 

קטגוריה:משקאות אלכוהוליים
קטגוריה:וודקה
תומאס ג'יין

**תומאס ג'יין** (**תומאס אליוט השלישי**) (באנגלית: **Thomas Jane** (**Thomas Elliott III**); נולד ב-22 בפברואר 1969) הוא שחקן קולנוע וטלוויזיה ובמאי קולנוע אמריקאי מועמד שני פרסי גלובוס הזהב על תפקידו כשחקן ראשי בסדרה "מצויד". מוכר בנוסף בזכות הופעותיו בסרטי הקולנוע "הערפל" "המעניש", "ים כחול עמוק" ו"הכי מתוק שיש".

## חיים אישיים
ג'יין נולד בבולטימור שבארצות הברית. לסינתיה, סוחרת אומנות ולמייקל אליוט, מהנדס גנטי.
כשהיה בן 20 נישא ג'יין והתגרש מהשחקנית עיישה האוור, בתו של השחקן ההולנדי המפורסם ראטגר האוור.
ג'יין היה מאורס במשך שלוש שנים לשחקנית האנגלייה אוליביה דאבו.

בשנת 2002 התארס עם השחקנית האמריקאית-יהודייה פטרישה ארקט, ב-2003 נולדה בתם המשותפת, ובשנת 2006 נישא הזוג בטקס בוונציה.

בשנת 2008 ג'יין נעצר על ידי שוטרי סיור על כביש קליפורניה בעוון נהיגה תחת השפעת אלכוהול, מבדיקה שנעשתה לג'יין התגלה בנוסף שהוא נהג עם רישיון נהיגה לא תקף.
בשנת 2009 החלה ארקט הליכי גירושין כנגד ג'יין, הליכים שהפכו לרשמיים בשנת 2011.

## קריירה
התחיל את דרכו כשחקן בתחילת שנות ה-90 בתפקידים קטנים בקומדיית האימה "באפי, ציידת הערפדים" ובסרטי הפעולה "נמסיס" ו"העורב: עיר של מלאכים".
ב-1997 כבר קיבל במה גדולה יותר בדרמה "לילות בוגי" בתור סוחר הסמים טוד פארקר ובסרט הפעולה "עימות חזיתי".

ב-1998 שיחק לצידו של ארון אקהרט בקומדיית הפשע "יום חמישי" והשתתף בתפקיד קטן של חייל אמריקאי בדרמת המלחמה "הקו האדום".
ב-1999 כיכב ג'יין בתפקיד הראשי במותחן האימה "ים כחול עמוק" בתור המומחה לכרישים קרטר בלאק.
בשנת 2000 שיחק לצידם ובהפקתם מורגן פרימן וג'ין הקמן "מעבר לכל חשד".

ב-2001 גילם ג'יין את דמותו של אגדת הבייסבול מיקי מנטל בדרמת הספורט של בילי קריסטל "61" והופיע בדרמה "החטא הראשון" בתור הבלש וולטר דאוונס החוקר את האמריקאית השוהה בקובה, ג'וליה ראסל (אנג'לינה ג'ולי).
ב-2002 הופיע בקומדיה "הכי מתוק שיש" בתפקיד פיטר דונאו, הגבר המאורס בו מתאהבת גיבורת הסרט כריסטינה וולטרס (קמרון דיאז).
ב-2003 הופיע בעיבוד הקולנועי לספר האימה של סטיבן קינג "לוכד החלומות".

ב-2004 שיחק בעיבוד הקולנועי השני לקומיקס הפופולרי "המעניש" בתפקיד הראשי של המעניש פרנק קאסל.
ב-2007 היה ג'יין שותף בהפקת סרט האימה של דייוויד ארקט "המסומם", בו גם שיחק בתפקיד ראשי ושיחק בתור הדמות הראשית של דייוויד דרייטון המתבצר בסופרמרקט מפני יצור קטלני המסתתר בערפל, במותחן האימה של פרנק דרבונט "הערפל".
ב-2008 שיחק במותחן הפעולה העתידני "יומני המוטאנטים" בתור חייל הקפיטול ג'ון מיץ' האנטר ובסרט הפשע "קילשוט" בתור וויין קרלסון, העד לרצח של הרוצח השכיר בלאקבירד (מיקי רורק).
ב-2009 ביים את סרטו הראשון, מותחן המסתורין "ארץ אפלה" ושיחק בתפקיד ראשי.
לאחרונה היה ג'יין מועמד לשני פרסי גלובוס הזהב על תפקידו הקומי כג'יגולו ריי דרקר בסדרה "מצויד".

ב-2016 שיחק בסרט המלחמה "אינדיאנפוליס" לצדם של ניקולס קייג', טום סייזמור ומאט לנטר, ושיחק בסרט האימה "הצעיף" לצד ג'סיקה אלבה.

בשנת 2018 שיחק בסרט ההרפתקאות "A.X.L." (אנ'). 

עתיד לככב ולהפיק בפועל דרמת פשע אוסטרלית בשם "Troppo".

## פילמוגרפיה

### טלוויזיה
* מצויד (2009-2011)
* עליית טקסס (2015)
* המרחב (2015-הווה)

## קישורים חיצוניים

* 

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1969
פטרון (טקילה)

**פטרון** (באנגלית: **Patrón**) הוא מותג "אולטרה פרימיום" של טקילה המיוצר במקסיקו המשווק בבקבוקי זכוכית ממוספרים שמיוצרים בעבודת יד, עם 40% כוהל בנפח. הייצור החל בשנת 1989, על ידי ג'ון פול דג'וריה ומרטין קראולי . מטה החברה יושב בלאס וגאס, נבדה ארצות הברית.

## ייצור ודרגות יישון
פטרון מיוצר מ-100% אגבה כחולה ומגיע בחמש דרגות יישון שונות:

# **סילבר - (Silver)** - מיוצרת מ-100% אגבה כחולה, ועוברת זיקוק דודי כפול.
# **גראן פטרון פלטינום - (Gran Patron Platinum)** - מזוקקת זיקוק דודי משולש.
# **רפוסאדו - (Reposado)** - מיוצרת מ-100% אגבה כחולה, מזוקקת בזיקוק דודי כפול ומיושנת חצי שנה בחביות עץ אלון
# **אנייחו - (Anejo)** - בלנד טקילות איכותיות אשר יושנו בחביות עץ אלון במשך שנה.
# **גראן בורדו (Gran Burdeos)** - מיושנת כשנה ועוברת לאחר מכן זיקוק דודי נוסף. לאחר מכן מוכנסת הטקילה לחביות מבורדו צרפת, בהן שכב יין.
* **פטרון XO קפה (Patron XO Cafe)** - ליקר קפה על בסיס טקילה.
* **פטרון XO קפה שוקולד (Patron XO Cafe Dark Cocoa) ** - ליקר קפה עם קקאו על בסיס טקילה.
* **פטרון סיטרון/סיטרונג' (Citronge Lime)**-ליקר ליים על בסיס טקילה.
* **פטרון סיטרון/סיטרונג' (Citronge Orange)**- ליקר תפוז על בסיס טקילה, טריפל סק.

## קישורים חיצוניים

* 
* האתר הרשמי של חברת פטרון
* 

קטגוריה:טקילה
הנס ישונק

**הנס ישונק** (בגרמנית: **Hans Jeschonnek**; 9 באפריל 1899 – 18 באוגוסט 1943), היה ראש המטה של הלופטוואפה במלחמת העולם השנייה.

## ביוגרפיה
ישונק נולד ב-9 באפריל 1899 בעיר Hohensalza במחוז פוזנן בפרוסיה (כיום – Inowrocław בפולין). הוא עבר קורס קצינים בליכטנפלדה והוכשר כטייס קרבי, ובמלחמת העולם הראשונה הצליח להפיל שני מטוסי אויב ועוטר בצלב הברזל דרגה ראשונה ושנייה.

לאחר המלחמה הצטרף ישונק לרייכסווהר וסיים בהצטיינות את המכללה של המטה הכללי. ב-1928. הוא הצטרף למשרד הממונה על הרייכסוור והיה ממונה על פיתוח כלי טיס שנאסרו על ידי חוזה ורסאי.

עם עליית הנאצים לשלטון טיפס ישונק במהירות בתפקידים בלופטוואפה עד שהתמנה ב־1 בפברואר 1939 לראש המטה של הלופטוואפה בדרגת גנרל מיור. באותה תקופה הוא עבר השתלמות בברית המועצות בבית הספר לטיסה בסיס ליפצק.

ביום הראשון לפלישה לפולין התקשר ישונק לשגרירות הגרמנית במוסקבה וביקש מהם להודיע לרוסים שתחנת הרדיו במינסק תזהה את עצמה כל הזמן כדי שהטייסים הגרמנים יוכלו לנווט את מטוסיהם למטרות בפולין. לאחר נפילת פולין ולאור הצלחתו של הלופטוואפה עוטר ישונק ב-27 באוקטובר 1939 בצלב האבירים של צלב הברזל.

לאחר הצלחת הלופטוופה בקרב על צרפת, הועלה ישונק ב-19 באוגוסט 1940, לדרגת גנרל חיל האוויר.

למרות כישלון הלופטוואפה בקרב על בריטניה, הועלה ישונק לדרגת גנרל-אוברסט ב-1 במרץ 1942.

היטלר חיבב את ישונק ולפעמים היה דן איתו על הלופטוופה תוך עקיפת הרמן גרינג.

כוכבו של ישונק דעך לאחר כישלון הלופטוואפה בקרב סטלינגרד לאחר שהוא וגרינג הבטיחו להיטלר שהלופטוואפה יוכל להטיס אספקה לארמייה השישית הנצורה בסטלינגרד.

ישונק התאבד ביריה במאורת הזאב ב-18 באוגוסט 1943.

## לקריאה נוספת
* **גידו קנופ**: גרינג, סגנו של השטן-ביוגרפיה, הוצאת ספריית מעריב, 2010

## קישורים חיצוניים

ממוזער|250px|קברו של הנס ישונק

קטגוריה:גנרלים בלופטוואפה
קטגוריה:מתאבדים: אנשי צבא גרמנים
קטגוריה:מעוטרי צלב הברזל
קטגוריה:גרמנים שנהרגו במלחמת העולם השנייה
קטגוריה:מעוטרי צלב האבירים
קטגוריה:מעוטרי עיטור מיכאי האמיץ
קטגוריה:טייסים גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנולדו ב-1899
קטגוריה:גרמנים שנפטרו ב-1943
רמה (שבט אפרים)

**רמה ב[[נחלת שבט אפרים|אפרים]]**, או **רמה בהר אפרים**, הייתה יישוב מקראי, ועיר מרכזית, בחלק מהתקופה הישראלית. מוזכרת בתנ"ך בספר שופטים ובספר נחמיה.

החוקר ד"ר יואל אליצור מעלה השערה במחקריו, כי **רמה אפרים** היא עירם של אלקנה ובנו שמואל ואליה התכוון הפסוק:

אליצור טוען כי "מלמדים הכתובים בפירוש על קיומה של עיר בשם "הרמה" בהר אפרים מחוץ לארץ בנימין.

וכן, טוען אליצור כי **רמה באפרים** היא **ה[[רמתיים צופים]]** שב**ארץ צוף**. השם **צוף** ניתן לאזור **רמה באפרים** על שם צוף, מאבותיו של אלקנה.

## מגמות בזיהויה
בספרות הנוסעים והחוקרים מאז העת העתיקה, הוזכרו כ-12 זיהויים שונים למקומה של **הרמה בהר אפרים**, בהם צובה, רנתיס, רמלה, רמאללה, א-רמה וא-ראם.
אולם אליצור שיער את זיהויה של רמה באפרים באזור  השם בית אלו לפי צורתו, הוא בלי ספק עברי קדום ואינו ערבי. הוא נשתמר בצורה מושלמת אשר אינה מותירה מקום לספקות - השם הזה אינו אלא "בית אל". אליצור מזהה את **בית אל בהר אפרים** ב**בית אלו**, ומפרש כך את הפסוק:

פרשנותו זו של אליצור, שונה מהפרשנות המקובלת, הקושרת בין היישוב ביתאל בהר אפרים לבין ביתאל-לוז שבגבול נחלות השבטים בנימין ואפרים, ומזהה אותו כיום באתר הכפר הערבי ביתין; וכן בשונה מהפרשנות המקובלת הקושרת את רמה של שמואל ברמה בנחלת בנימין, ומזהה אותה כיום באתר הכפר הערבי א-ראם. אליצור העיר, כי אין להתפלא על מספר יישובי **רמה** או שלושה יישובים בשם בית אל או **ביתאל** בארץ ישראל, בתקופת המקרא ובתקופת בית שני.

## ראו גם
* רמתיים צופים
* רמה (שבט בנימין)
* רמה (מקרא)

## לקריאה נוספת
* חגי עמיצור, "בין הרמה ובין בית-אל בהר-אפרים" : לשאלת זהות השם דבורה-ברניקי בתקופת המשנה והתלמוד, **שומרון ובנימין**, קובץ מחקרים בגאוגרפיה היסטורית, ג, תשנ"ג, עמ' 181–186
* יואל אליצור, זיהויין של "ארץ צוף" ו"הרמה" עיר שמואל, בתוך: זאב ארליך (עורך), **"...לפני אפרים ובנימין ומנשה..."**, קובץ מחקרים ותגליות בגאוגרפיה-היסטורית, ירושלים: המועצה האזורית מטה בנימין, תשמ"ה 1985, עמ' 101–116
* יואל אליצור, **שמות מקומות קדומים בארץ ישראל, השתמרותם וגלגוליהם**, ירושלים: הוצאת יד יצחק בן-צבי והאקדמיה ללשון העברית, תש"ע 2010
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974

## הערות שוליים

קטגוריה:אתרי המקרא
קטגוריה:השומרון
קטגוריה:נחלת שבט אפרים
ניחא ליה לאיניש דתיעבד מצווה בממוניה

**ניחא ליה לאיניש דתיעבד מצווה בממוניה** (בעברית: "נוח לו לאדם שתיעשה מצווה ברכושו") הוא כלל הלכתי לפיו האדם הסביר מוכן בדרך כלל (גם ללא הסכמה מראש) שישתמשו בחפציו לקיום מצוות, וממנו נובע הדין המתיר להשתמש בחפציו של אדם אחר על מנת לקיים מצווה בלי לבקש את הסכמתו,ללא פגיעה ברכושו.

## מקור
בתלמוד מופיע כלל זה, בנושאים הלכתיים שונים, במסכת פסחים מדובר על מקרה בו השכיר אדם בית לחבירו בערב פסח בחזקת בדוק מחמץ, אולם לאחר מכן התברר שיש חמץ בבית ויש צורך לבדוק אותו. קובעת הגמרא שהשוכר אינו יכול לבטל את המקח בטענת "מקח טעות", אף על פי שכעת על השוכר לטרוח לבדיקת החמץ בגופו או בממונו לשכירת עובד, שכן "ניחא ליה לאיניש דתיעבד מצווה בממוניה", עם זאת, הפוסקים דנו בסוגיה האם ובאיזה אופן יכול השוכר להשית את הוצאות הבדיקה על המשכיר.

## סתירת הכלל
בניגוד לנאמר במסכת פסחים, הקשו הראשונים ואחרונים מדברי התלמוד במסכת בבא מציעא, שם מופיע דינו של שואל ספר תורה, שאסור לו להשאילו לאחר. הגמרא מבארת שהדין שתקף בכל סוגי הדברים, השתנה במיוחד לגבי ספר תורה, כדי ללמדנו שלא נאמר כאן הכלל של "ניחא ליה לאיניש דתיעבד מצווה בממוניה" שכן בעניין זה מקפיד בוודאי בעל הספר, שלא להשאילו לאחר בלי רשותו.

הראשונים והאחרונים, דנים ביישוב הסתירה לכאורה בין שתי הוראות אלו. יש שתירצו שהכלל "ניחא ליה וכו'" נשנה בעיקר כאשר עומד על הפרק מצווה שעל בעל החפץ לקיים, לפיכך בעניין בדיקת חמץ, מכיוון שהחיוב והמצווה לבדוק הוא על השוכר עצמו, הרי שנוח לו בכך, לעומת זאת לגבי ספר תורה, המצווה העיקרית של הקריאה בתורה, הוא של השואל הקורא בתורה, ולכן בזה אין אומרים הכלל "ניחא ליה".

## פסיקת ההלכה
השולחן ערוך, פסק להתיר השאלת טלית ותפילין מחבירו בלי ידיעתו, עקב הכלל של "ניחא ליה וכו'", עם סייג שעל השואל לקפל את הטלית, באופן שמצאו.

הפוסקים האחרונים חלוקים בדעתם האם יש לנהוג כך למעשה. כך למשל כותב הבן איש חי:"בזמן הזה חזינן (-רואים), רובא דעלמא (-רוב העולם) קפדי (-מקפידים) שלא ילבשו אחרים ציצית ותפילין שלהם, ולכן אין ליקח מן השמש ציצית ותפילין של אחרים שלא מדעת בעלים, אלא אם כן יודע השמש בבירור שהבעלים לא קפדי, ואין כל הדעות שוות בדברים אלו, הלא גם אנכי מכיר בעצמי דאנא מאינשי (-אני מהאנשים) דקפדי בזה, והטעמים שונים".

## קישורים חיצוניים
* ניחא ליה לאיניש - ישיבת ההסדר קריית שמונה
* 

## הערות שוליים

קטגוריה:כללים ועקרונות בהלכה
קטגוריה:כללי חזקות
קטגוריה:כללי המצוות
מצולע קמור

בגאומטריה, **מצולע קמור** הוא מצולע שהפנים שלו הוא קבוצה קמורה; כל קטע בין שתי נקודות בתוך המצולע עובר כולו בתוך המצולע.

## תכונות
ממוזער|150px|דוגמה למצולע קמור
* מצולע הוא קמור אם ורק אם כל הזוויות הפנימיות קטנות מ-180 מעלות.
* מצולע הוא קמור אם ורק אם כל האלכסונים בו עוברים בתוכו.
* מצולע הוא קמור אם ורק אם הוא הקְמוֹר של הקודקודים שלו.

## מצולע קעור
מצולע שאיננו קמור נקרא **מצולע קעור**. במצולע קעור קיימת לפחות זווית פנימית אחת הגדולה מ-180 מעלות, ויש לפחות אלכסון אחד העובר מחוץ למצולע.

כל מצולע קעור ניתן לחתוך לקבוצת מצולעים קמורים. אלגוריתם יעיל לעשות זאת ניתן על ידי ברנרד צ'זל ודויד פ. דובקין בשנת 1985.

## דוגמאות
* כל המשולשים קמורים.
* טרפז הוא תמיד קמור, ולכן גם מקבילית, מלבן, מעוין וריבוע. דלתון יכול להיות גם קעור, ואז האלכסון המשני עובר מחוץ לדלתון.
* כל המצולעים המשוכללים קמורים.

## קישורים חיצוניים

*
*

## הערות שוליים

קטגוריה:צורות גאומטריות
קטגוריה:מצולעים
קטגוריה:קמירות
טיקבש (כדורסל)

ממוזער|ההיכל הביתי, '''יסמין'''
**טיקבש** (במקדונית: **КК Тиквеш**) היא קבוצת כדורסל מקדונית מהעיר קבדרצי, המשחקת בליגת העל המקדונית.

## היסטוריה

המועדון הוקם בשנת 1992 בשם "**טיקבש קבדרצי**", הקבוצה הגיעה פעמיים לגמר הגביע המקדוני בעונת 1996/97, ובעונת 1997/98. בעונת 2005/06 החלה הקבוצה לשחק בליגה השנייה תחת השם הנוכחי שלה והעפילה מהמקום השני. בעונה שלאחר מכן (2006/07), החלה לשחק בליגת העל וסיימה במקום השישי. בעונות 2007/08 זכתה הקבוצה בדאבל היסטורי. ומאז נחשבת הקבוצה לקבוצת צמרת המתמודדת בכל עונה על תואר.

### השתתפות באירופה
הקבוצה השתתפה בעבר בגביע קוראץ' (1993/94, 1996/97, 1998/99). בעונת 2008/09 הקבוצה החלה להשתתף בליגה הבלקנית והגיעה עד לחצי גמר הפיינל פור. וכך גם בעונת 2009/10. בעונת 2010/11 הגיעה לגמר וניצחה את קבוצת רילסקי ספורטיסט הבולגרית 75-88, והניפה את הגביע. בעונת 2011/2 הגיעה עד לחצי הגמר.

## תארים והישגים
***[[ליגת העל המקדונית בכדורסל|הליגה המקדונית]]**:
**אליפות (3): 2008, 2010, 2011
**מקום שני: 2009, 2012, 2021
**חצי גמר: 2013
***[[הגביע המקדוני בכדורסל|הגביע המקדוני]]**:
**זכייה (2): 2008, 2010
**גמר: 1997, 1998, 2012
***[[הליגה הבלקנית בכדורסל|הליגה הבלקנית]]**:
**זכייה (1): 2011
**חצי גמר: 2009, 2010, 2012

## קישורים חיצוניים

* 
קטגוריה:קבוצות כדורסל מקדוניות
תיכון קלעי

250px|ממוזער|שמאל|שלט הנצחה ליואל (יונה) גייזלר מייסד בית הספר ומנהלו הראשון בכיכר גייזלר ברחוב בורוכוב
**בית הספר התיכון על שם דוד קִַלָעִי** הוא בית הספר התיכון הממלכתי הראשון בגבעתיים. בית הספר נוסד ב-1938 והוא קרוי על שמו של דוד קלעי, איש תנועת העבודה וממייסדי שכונת בורוכוב בעיר.

## היסטוריה
מאז היווסדו, שוכן בית הספר בשכונת בורוכוב, שכונת הפועלים הראשונה שהוקמה בישראל. הוא נוסד ככיתות המשך לבית הספר היסודי "בורוכוב" והוקם בצריף של הנוער העובד, ששכן ליד בית הספר.

מייסד בית הספר ומנהלו הראשון במשך ארבעים שנה היה יואל (יונה) גייזלר. לזכרו יש כיכר (מעגל תנועה) סמוך לבית הספר ובה שלט הנצחה לזכרו.

בבית הספר נלמדים כל מקצועות החובה ובין מקצועות הבחירה והמגמות ניתן ללמוד מקצועות ריאליים כגון פיזיקה, כימיה, ביולוגיה, מדעי המחשב, הגנת סייבר, למידת מכונה, מערכות רפואה ועוד. בתחום ההומאני ניתן ללמוד פסיכולוגיה, סוציולוגיה, היסטוריה, תנ"ך, אזרחות, היסטוריה, ספרות, גאוגרפיה, ערבית, צרפתית, אמנות, מוזיקה רב תחומית ועוד. ״מגמות העל״ שתיכון קלעי מתייחד בהן בעיר הן מערכות רפואה ומוזיקה רב-תחומית. תיכון קלעי משתתף במספר פרויקטים מיוחדים: מבל"ל, יזמים צעירים, המאיץ המדעי, שגרירים צעירים, משצ״ים ועוד. בין היתר מופעלות בבית הספר כיתות מצוינות וכיתות מנהיגות. בבית הספר משתמשים במשו"ב, לשמירה על קשר בין הצוות לתלמידים, ההורים והמורים.

כיום בית הספר משמש ככיתות המשך לבתי הספר היסודיים בעיר "בן-גוריון", "בורכוב" ו"ברנר", אך גם תלמידים מבתי ספר אחרים יכולים להגיש בקשת העברה לתיכון זה דרך עיריית גבעתיים.

### מנהלי בית הספר

* משנת 1938 ועד 1979: יואל ("יונה" בשמו המחתרתי) גייזלר.
* משנת 1979 ועד 1996: צבי צבר.
* משנת 1996 ועד 2006: עמיחי ברלד.
* משנת 2006 ועד 2016: גליה שפירא.
* משנת 2016 ועד 2021: ד"ר אבי בנבנישתי.
* משנת 2021 ועד היום: ענת ג׳קסון.

## ראו גם
* רשימת בוגרי בית הספר

## קישורים חיצוניים

* 

* ארנון, ניר, תיכון קלעי חונך מעבדת מחשוב חדשה, אתר mynet, 18 בפברואר 2009.

## הערות שוליים

קטגוריה:גבעתיים: תיכונים
קטגוריה:שכונת בורוכוב
מארדר 1

**מארדר 1** (בגרמנית: **Marder I**; 'דָּלָק') היה משחית טנקים אשר פותח ושירת בצבא גרמניה הנאצית במהלך מלחמת העולם השנייה. הכלי התבסס בעיקר על טרקטורי שלל צרפתים שנפלו בידי גרמניה בשנת 1940 מסוג 'טרקטור בלינד 37L', גרסאות אחרות אשר נוצרו במספרים מצומצמים התבססו גם על טנק ההוצ'קס והFCM 36 הצרפתים. המארדר 1 הורכב על ידי הוספה של תא לחימה על בסיס הטרקטור הצרפתי, אשר כלל תותח נ"ט 75 מ"מ מסוג  **40 PaK  cm 7.5**.

בשנת 1941, הצבא הגרמני התמודד עם השריון הרוסי בחזית המזרח ובמיוחד עם טנק ה-T-34 החדיש. כתוצאה מכך, התעורר צורך בתותחי נ"ט ניידים בעיקר כתמיכה בכוחות חי"ר. הפתרון הזמני שהוצע היה בצורת סדרת המארדר; סדרה של משחיתי טנקים מאולתרים שהתבססו על ציוד שלל מסוגים שונים, ביניהם המארדר 2 והמארדר 3.

סך הכל הורכבו כ-170 משחיתי טנקים מסוג מארדר 1 והוא שירת בעיקר בחזית המזרחית.

## קישורים חיצוניים

קטגוריה:משחיתי טנקים גרמניים במלחמת העולם השנייה
אל הלב

**אל הלב** היא עמותה ישראלית הפועלת למען מניעת אלימות מינית, רגשית ופיזית באמצעות תוכניות חינוכיות של הגנה עצמית ואמנויות לחימה מעצימות, המקנות כלים להעלאת הביטחון העצמי, לגילוי החוסן האישי, למימוש חופש הבחירה, לניהול עימותים ולהתמודדות עם מגוון מצבי סיכון.

העמותה פועלת על ידי הקניית מיומנויות בטיחות אישית והגנה עצמית מעצימה לילדים, בני נוער, צעירים, נשים ומבוגרים, קשישים ואנשים בעלי צרכים מיוחדים, תוך שאיפה למניעת אלימות לסוגיה וצמצום השלכותיה, בקרב כל מגזרי החברה ובפריסה ארצית, לרבות הפריפריה החברתית-גאוגרפית, כמובילת התנועה העולמית להגנה עצמית מעצימה בישראל.

בית אל הלב מהווה מרכז מבקרים ליחידים, קבוצות וצוותים חינוכיים – טיפוליים מכל רחבי הארץ, המתארחים בו לימי עיון, גיבוש וכיף, סדנאות, השתלמויות מקצועיות, קורסים או ביקור כחלק ממסע בת מצווה או טיול קבוצתי בירושלים.

## פרסים
בספטמבר 2015 זכתה "אל הלב" לתו התקן של "מידות" המעיד על היותה עמותה המחוללת השפעה ושינוי משמעותיים בחיי מוטביה, בהתאם למטרות שהציבה לעצמה, תוך מיצוי מיטבי של משאבים.

ב-3 בינואר 2019, נשיא המדינה ראובן (רובי) ריבלין ערך אירוע לציון המאבק באלימות כלפי נשים, בשיתוף המשרד לשוויון חברתי ובראשות השרה גילה גמליאל. האירוע התקיים בבית הנשיא. באירוע העניקה השרה גמליאל אותות למצטיינים במאבק זה בהם יהודית זיכלין סידיקמן מנכ"לית עמותת "אל הלב", עמותה המפעילה מגוון תוכניות חינוכיות של הגנה עצמית ואמנויות לחימה מעצימות, המקנות כלים להעלאת הביטחון.

בספטמבר 2019 קיבלה ״אל הלב״ מעמד מייעץ למועצה הכלכלית-חברתית של האו״ם.

## לקריאה נוספת
* וונדי ס. דוויד, טרייסי ל. סימפסון ואן ג'. קוטון, Taking Charge: A Pilot Curriculum of Self-Defense and Personal Safety, Training for Female Veterans With PTSD Because of Military Sexual Trauma, אוניברסיטת וושינגטון, אפריל 2006 

## קישורים חיצוניים
* 

* 
* 
* 
* לביאה לנדאו, Empowering our girls to face a violent society, באתר ג'רוסלם פוסט, 20 בנובמבר 2014 
* 

* אביגיל קליין ליכמן, An Israeli method of women’s self-defense goes global, באתר Israel21c,  י12 נובמבר 2019 (באנגלית)

## הערות שוליים

קטגוריה:ישראל: ארגונים חברתיים
קטגוריה:ישראל: עמותות
גביע הקונפדרציות 2013

**גביע הקונפדרציות 2013** הוא טורניר ספורט אשר נערך בברזיל, כחלק מההכנות אל מונדיאל 2014 שנערך גם הוא במדינה. הטורניר, שבו השתתפו 8 נבחרות, החל ב-15 ביוני 2013 והסתיים ב-30 ביוני 2013, לאחר ניצחונה של נבחרת ברזיל 0-3 בגמר מול נבחרת ספרד. הטורניר היווה את מהדורתו התשיעית של גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם.
ברזיל, המארחת, הייתה גם האלופה המכהנת, והיא שמרה על תוארה בסיום הטורניר.

## קבוצות משתתפות

1: נבחרת איטליה השתתפה בטורניר מכיוון שנבחרת ספרד זכתה גם ביורו 2012 וגם במונדיאל 2010, שני טורנירים המקנים לזוכיהם כרטיס לגביע הקונפדרציות

## אצטדיונים

## הטורניר
שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שיסיימו ראשונות בכל בית יעלו לשלב חצי הגמר. המנצחות של חצאי הגמר יעלו למשחק הגמר, בעוד שהמפסידות שלהם יתמודדו ביניהן על המקום השלישי.

### שלב הבתים
#### בית א'

#### בית ב'

### שלב הנוקאאוט
#### חצי הגמר

#### משחק על המקום השלישי

#### הגמר

## תארים ופרסים




;נבחרת החלומות

;המבקיעים המצטיינים

## קישורים חיצוניים

* 

קטגוריה:גביע הקונפדרציות
קטגוריה:תחרויות כדורגל ב-2013
קטגוריה:תחרויות כדורגל בברזיל
קטגוריה:2013 בברזיל
השבר והזמן

שמאל|ממוזער|250px|"השבר והזמן" מס' 1
"**השבר והזמן**" או "**די קרי'עֶה**" (ביידיש: "הקריעה") היא סדרת של שמונה ציורים מאת הצייר הישראלי משה קופפרמן. הציורים נוצרו בשנת 1999 בעקבות הזמנה של "יד לילד" בבית לוחמי הגטאות, והיא ידועה בכך שהייתה אחת ההתייחסויות הראשונות והישירות ביצירתו של קופפרמן אל השואה.

קופפרמן יצר את סדרת הציורים העשויים בטכניקה של שמן על בד. עבודות אלו הן בעלות פורמט ריבועי אחיד של 200x200 ס"מ והן מציגות אלמנטים מופשטים הכוללים קווים ומשטחי צבע שנוצרו בעזרת טכניקות שונות של ציור ומחיקה ובשימוש בגוונים של ירוק, סגול ושחור, האופייניים לציוריו של קופפרמן. סדרת העבודות הוצגה לראשונה בשנת 2000 בתערוכה "השבר והזמן" בגלריה גבעון בתל אביב-יפו. שלושה מציורי הסדרה מוצגים כיום בתצוגת קבע ב-"יד לילד".

שם הסדרה ביידיש, שפת ילדותו של קופפרמן, מתייחס אל מנהג האבלות היהודי "קריעה". בנוסף לכך השמות - בעברית וביידיש כאחד - מהווים ביטוי מטפורי של אירוע היסטורי ונפשי.

במשך שנים רבות סירב קופפרמן, ניצול שואה בעצמו, לקשר את ציוריו המופשטים באופן ישיר אל אירועים ספציפיים בכלל ואל זיכרון השואה בפרט. בשנות השמונים חרג לראשונה קופפרמן ממנהגו וקישר שתי סדרות של ציורים אל אירועים ממשים - בשנת 1983 יצר את קבוצת העבודות "בעתות קריסה", שהוקדשה לאמיל גרינצוויג וב-1984, בעקבות טבח סברה ושתילה, יצא אלבום הרישומים "עם בירות אחרי בירות עם בירות".

במאמר "זימון החצי מול השלם, על נוכחות השואה בציוריו של משה קופפרמן" (2000), שפורסם בכתב העת "סטודיו" בעקבות הצגת התערוכה, כתבה טלי תמיר כי על ידי הימנעות מייצוגים של שכול או העדר ברורים, מהוות עבודותיו של קופפרמן "טריז בין החוויה הציורית לבין החיים".

ב-26 ביולי 2005 הוציא השירות הבולאי הישראלי בול, בעיצוב אד ואן אוויין, ועליו הציור "השבר והזמן מס' 7". הבול נדפס כחלק מסדרה של שלושה בולים שנושאם "ההיסטוריה כזיכרון אישי וכזיכרון קולקטיבי". האוצר יונה פישר בחר, בנוסף לציור זה, גם את הציורים "לוחות הברית" (1958) מאת משה קסטל ו"רחוב אגריפס" (1964) מאת אריה ארוך.

ב-28 בינואר 2012 נמכר הציור "השבר והזמן מס' 6", שהיה חלק מאוסף גבי ועמי בראון, במכירה פומבית של בית המכירות תירוש. הציור, שהוערך בשווי של 10,000 עד 15,000 דולר, נמכר לבסוף בסכום של 65 אלף דולר, סכום שהיווה מחיר שיא ליצירותיו של קופפרמן עד לאותה עת. הציור "השבר והזמן מס' 8", אף הוא מאוסף בראון, נמכר ב-30 ביולי 2012 בעבור 62,000 דולרים במכירה פומבית נוספת.

## ציורי הסדרה

קובץ:השבר והזמן001.jpg|השבר והזמן 1
קובץ:השבר והזמן002.jpg|השבר והזמן 2 אוסף יד לילד, בית לוחמי הגטאות
קובץ:השבר והזמן003.jpg|השבר והזמן 3 אוסף שמואל ותמרה גבעון
קובץ:השבר והזמן004.jpg|השבר והזמן 4 אוסף יד לילד, בית לוחמי הגטאות
קובץ:השבר והזמן005.jpg|השבר והזמן 5 אוסף פרטי
קובץ:השבר והזמן006.jpg|השבר והזמן 6אוסף פרטי(לשעבר באוסף גבי ועמי בראון)
קובץ:השבר והזמן007.jpg|השבר והזמן 7 אוסף יד לילד, בית לוחמי הגטאות
קובץ:השבר והזמן008.jpg|השבר והזמן 8אוסף פרטי(לשעבר באוסף גבי ועמי בראון)


## קישורים חיצוניים
*בנימין הרשב, "החללת הזמן בציוריו של משה קופפרמן", חלקו הראשון של מאמר שהופיע בקטלוג התערוכה "השבר והזמן"

## הערות שוליים

קטגוריה:ציורים
קטגוריה:ציורי שמן
קטגוריה:ציור ישראלי
קטגוריה:השואה באמנות
קטגוריה:ציורים משנות ה-1990
קטגוריה:ציורים מופשטים
חסידות קליבלנד

**חסידות קליבלנד** הוא שמה של חצר חסידית משושלת נדבורנה אשר מקורה בעיר קליבלנד בארצות הברית.
ממוזער|רבי יצחק אייזיק, מייסד החסידות
החסידות הוקמה בידי האדמו"ר רבי יצחק אייזיק רוזנבוים, בנו של הרב ישכר בער רוזנבוים מסטרוז'ניץ.

רבי יצחק אייזיק הקים בית מדרש חסידי בקליבלנד וכונה האדמו"ר מקומרנא מאחר שנקרא ע"ש סבו רבי רבי יצחק אייזיק מקומרנא. לאחר מכן בשנת תשל"ו עלה לישראל והשתקע ברעננה בהוראת אביו, כדי להשפיע על תושבי העיר. מעת הגיעו לרעננה כונה האדמו"ר מקליבלנד. הקים את בית המדרש **היכל הברכה** על שם סבו בעל ההיכל הברכה מקאמרנא. בכוללים שהקים לומדים עשרות אברכים המגיעים מדי יום מבני ברק. מאוחר יותר הוקמו שני בתי מדרש של החסידות בביתר עלית בראשות בנו, הרב אורי לייב.

החסידות מוציאה עלון פרשת השבוע בשם "יעלזו חסידים" המופץ ברעננה. בשנת 2007 הוציאה החסידות את ניגוניה באלבום המוזיקה 'שמעה תפילתי', מפי הזמר משה רוזנברג. את המנגינות הלחין בנו הרב אורי לייב.

הרב יצחק אייזיק ערך טישים בסעודה שלישית בבית מדרשו בהשתתפות חסידיו ואורחים. בשבת שלפני יום השנה לפטירת אביו היו באים חסידים רבים לשבת התוועדות.

רבי יצחק אייזיק נפטר בל' בשבט תש"פ. את מקומו ממלא בנו רבי אורי לייב.

דברי תורתו של רבי יצחק אייזיק יצאו לאור בספר **תפארת יצחק**, רעננה, תשפ"א.

### חסידות קליבלנד ארצות הברית
חסידות נוספת שנקראת בשם זה ונמצאת בארצות הברית, נוסדה על ידי רבי מאיר מקליבלנד בן רבי ישכר בער מסאטמר וחתן רבי אלטר זאב הורביץ מסטריזוב. לאחר פטירתו בי"ב בניסן ה'תש"א מילא את מקומו חתנו רבי אשר מרדכי רוזנבוים (בן רבי ישכר בער רוזנבוים מסטרוז'ניץ). כיום מכהן בנו השני של רבי אשר מרדכי, רבי יהושע העשיל, כאדמו"ר מקליבלנד בארצות הברית.

## קישורים חיצוניים

*בן שמונים למילה • וידאו וגלריה, באתר בחדרי חרדים
* 
*בית כנסת קליבלנד, באתר כיפה
*אתר החסידות (באנגלית)

## הערות שוליים

קליבלנד
קטגוריה:חסידות בארצות הברית
קטגוריה:חסידויות בית נדבורנה
קטגוריה:רעננה
אצטדיון פטרובסקי

**אצטדיון פטרובסקי** (**Стадион «Петровский»**), השוכן על האי נייבה הקטנה ב"פטרוגרדסקאיה סטראנה" הוא אצטדיון המכיל 21,500 מושבים. עד 1992 האצטדיון נקרא בשם "האצטדיון ע"ש לנין".

## היסטוריה
האצטדיון נבנה בשנים 1924–1925 על פי פרויקט של אלויס ווייבודי הצ'כי מקבוצת "ספורט" סנקט פטרבורג. ב-1933 האצטדיון שופץ והורחב מ-10,000 ל-25,000 מושבים. ב-14 ביולי 1933 נבחרת ברית המועצות בכדורגל שיחקה במגרש זה, שהיה האצטדיון היחיד מחוץ למוסקבה שבו שיחקה הנבחרת.

במהלך מלחמת העולם השנייה האצטדיון נהרס כליל ושופץ שוב בשנים 1957–1961. לאחר השיפוץ, האצטדיון כבר הכיל 33,000 מושבים ומסלול הריצה לאתלטיקה קלה הורחב והיה לאחד ממרכזי הספורט במדינה למשחקי אתלטיקה. בשנות ה-60 וה-80, האצטדיון אירח את משחקי אליפות ברית המועצות ברוגבי, משחקי הוקי דשא והיה אצטדיון הבית של דינמו סנקט פטרבורג, ששיחקה באותה עת בליגות הנמוכות. בשנות ה-70 נערכו בו שיפוצים נוספים, על מנת להכינו לקראת אולימפיאדת 1980.

ב-1992 האצטדיון קיבל את שמו הנוכחי והחל מ-1995 נחשב למגרש הבית של קבוצת הכדורגל זניט סנקט פטרבורג. ב-16 בנובמבר 1996 נערך משחק הזהב הראשון של ליגת העל הרוסית, שנערך באצטדיון זה. המשחק נערך על מנת לקבוע מיהי אלופת המדינה, לאחר ששתי הקבוצות המתחרות סיימו באותו מספר נקודות ויחס שערים דומה בטבלת האליפות.

ב-1997 האצטדיון אירח משחק ידידות בין נבחרת רוסיה בכדורגל לנבחרת יוגוסלביה בכדורגל וב-1999 זניט אירחה באצטדיון זה משחק בינלאומי ראשון, במסגרת גביע אופ"א, שבו הפסידה ליריבתה בולוניה 1909, בתוצאה 0:3.

החל מ-2005, נבחרת רוסיה בכדורגל אירחה באצטדיון מספר משחקים רשמיים. באפריל 2017 הנהלת קבוצת זניט סנקט פטרבורג הכריזה כי החל מה-23 באפריל היא תארח את משחקיה באצטדיון קרסטובסקי החדש ותעזוב את אצטדיון פטרובסקי, בכך זניט עזבה את האצטדיון אחרי ששימש כמגרש הבית במשך 22 שנה ואחרי שאירחה בו 461 משחקים רשמיים. בנובמבר 2018 זניט-2 סנקט פטרבורג אירחה בו את משחקה האחרון והאצטדיון נסגר לצורך שיפוצים.

כהכנה לטורניר יורו 2020, נעשתה עבודה רבה באצטדיון: בוצי תיקון לחיפוי מסלולי הריצה והיציעים; בוצעה מודרניזציה מוחלטת של כלל המערכות הטכניות של האצטדיון בעיקר של מערכת האבטחה ומעקב הווידאו. עלות המודרניזציה הכוללת עלתה על 200 מיליון רובל. במהלך יורו 2020 שימש כמגרש אימונים ל, , ,  ו.

מיולי 2021 משמש לעיתים את מועדון הכדורגל דינמו סנקט פטרבורג, לאירוח משחקיה ב וב.

## זירת הספורט הקטנה "פטרובסקי"
זירת הספורט הקטנה "פטרובסקי" (Малая спортивная арена «Петровский») הנמצאת במרחק 100 מטר מאצטדיון פטרובסקי מכילה כ-2,835 מושבים והוא נפתח ב-1994.

האצטדיון מארח משחקים מהליגה הרוסית הראשונה והליגה השנייה ונחשב למגרש הבית של קבוצת הנוער של זניט סנקט פטרבורג וכמגרש הבית של זניט-2 סנקט פטרבורג. עד למעברה לסוצ'י דינמו סנקט פטרבורג קיוותה להשתמש במגרש כמגרשה הבייתי לאחר שזניט עברה לאצטדיון קרסטובסקי החדש, אך הרעיון לא מומש בסוף עד 2021.

בעבר שימש את קבוצות פטרוטרסט סנקט פטרבורג, פ.צ. קרליה, טוסנו וקבוצת סבר מורמנסק.

## קישורים חיצוניים

* 

## הערות שוליים

קטגוריה:דינמו סנקט פטרבורג
קטגוריה:זניט סנקט פטרבורג
קטגוריה:סנקט פטרבורג: אצטדיונים ומתקני ספורט
פטרובסקי
כוס אולד פאשנד

שמאל|ממוזער|250px|כוס אולד פאשנד מעוטרת
**כוס אולד פאשנד**, ידועה גם בשם **לואו בול** (), היא כוס המשמשת בעיקר להגשת משקאות חריפים נקיים ואת הקוקטייל הנקרא גם הוא אולד פאשנד. הכוס היא סמל לאלגנטיות ולאופן הקלאסי שבו נהנים ממשקאות חריפים. מקורה של הכוס הזו לוט בערפל, אך היא הפכה לחלק בלתי נפרד מתרבות המשקאות והקוקטיילים לאורך השנים. עם קיבולת של בין 200 ל-300 מיליליטר, היא נוצרה כדי להגיש משקאות חריפים בצורה המכבדת ביותר את עוצמת הטעם והבשומת (ארומה) שלהם.

כוס אולד פאשנד עשויה מזכוכית רחבה ושקופה, מה שמאפשר למשתמש להעריך את הצבע והמראה האסתטי של המשקה. הצורה הרחבה תוכננה כך שתתמוך בקרח, אם בוחרים להוסיף, מבלי להציק לחוויה הכוללת של השתייה. בנוסף, הכוס מאפשרת לארומות להתפשט ולהגיע לאף בצורה אופטימלית, מה שמחזק את החוויה החושית של נטילת המשקה.

בעולם הקוקטיילים, כוס אולד פאשנד אינה משמשת רק להגשת המשקה הקלאסי אולד פאשנד שנושא את שמה, אלא גם למגוון רחב של משקאות חריפים אחרים וקוקטיילים. השימוש בכוס זו להגשת משקאות איכותיים מדגיש את הרצון ליהנות לא רק מהטעם אלא גם מהארומה והצבע. זוהי בחירה הנעשית מתוך הבנה שהחוויה החושית היא כוללת וכי האופן בו מגישים משקה יכול לשפר משמעותית את הנאת השתייה.

## המשקאות המוגשים
*כל סוגי הוויסקי.
*כל משקה איכותי שעבר יישון, כגון: טקילה אנייחו, רום ג'מייקה דארק וכו'.
*קשאסה
*אפרטיפים עם קרח.
*קוקטיילים מבוססי ויסקי, בעיקר אולד פאשנד.

## קישורים חיצוניים
* 
*

קטגוריה:כוסות אלכוהול
12 (סרט, 2007)

**12** (ברוסית: **Двенадцать**) הוא סרט דרמה רוסי בבימויו של הבמאי הרוסי, ניקיטה מיכאלקוב, שיצא לאקרנים בשנת 2007. זכה בפרס נשר הזהב הרוסי לסרט הטוב ביותר.

הסרט הוא עיבוד קולנועי לסרט האמריקאי משנת 1957, 12 המושבעים.
## תקציר עלילת הסרט
הסרט מגולל את סיפורו של חבר מושבעים המורכב מ-12 גברים הנדרשים להכריע בשאלת אשמתו או חפותו של נער צ'צ'ני הנאשם ברצח אביו על סמך הראיות שהוצגו במשפט.

עלילת הסרט מתרחשת כולה בחדר המושבעים, מלבד סצנות בודדות בתחילת הסרט ובסופו.
## צוות השחקנים

### בנוסף השתתפו גם
* אלכסנדר אדבשיאן — איש *[[שירות ההוצאה לפועל הפדרלי]]*
* אפטי מגומאייב — *הנאשם*
* אבדי מגומאייב — *הנאשם בילדותו*
* נטליה סורקובה — *השופטת*
* קונסטנטין גלושקוב — *עורך הדין*
* ולדימיר נפיודוב — *הפרקליט*
* פריט מיאזיטוב — *[[מיכאיל גורבאצ'וב]]*

## הפקה
הסרט צולם בתוך חמישה שבועות, כך השחקנים לוהקו ללא שנערכו מבחנים והתסריט נכתב בליווי השחקנים. מיכאלקוב רצה ללהק את אולג מנשיקוב לתפקיד המושבע שמטה את הכף לטובת הנאשם, אך מנשיקוב סירב.
## עיבוד לתיאטרון
באפריל 2021 מיכאלקוב ביים, הפיק וגילם תפקיד ראשי בהצגת התיאטרון "12" שהוצגה במוסקבה ומהווה עיבוד בימתי לסרט הקולנוע.

## קישורים חיצוניים

## הערות שוליים

קטגוריה:סרטי 2007
קטגוריה:סרטי מתח רוסיים
קטגוריה:סרטי פשע רוסיים
קטגוריה:סרטי בית משפט רוסיים
קטגוריה:חידושים לסרטים
קטגוריה:סרטים ברוסית
קטגוריה:סרטים רוסיים מועמדים לפרס אוסקר
קטגוריה:סרטים בצ'צ'נית
איסור הוראה בשכרות

**איסור הוראה בשכרות** איסור הלכתי לפסוק הלכה למעשה כאשר הפוסק הוא שיכור. 

## מקור האיסור

מקור האיסור מופיע בחומש ויקרא פרשת שמיני:

## חלות האיסור על כל הוראה
ממוזער|פרשת איסור עבודה והוראה בשכרות כפי שמופיעה בתורה
אף שמפשט הכתוב ניתן היה להבין שאיסור זה נאמר לכוהנים בלבד, וכך אכן מפרש הרלב"ג, חז"ל הבינו שפסוק זה מתייחס על הוראת הלכה באופן כללי והאיסור קיים בין בכוהנים ובין בישראלים המורים הוראות ("דתניא יצא שרץ טמא וצפרדע טהור ששתויי יין מורין בהן הוראה [...] רב לא מוקים אמורא מיומא טבא לחבריה משום שכרות") וכך פסק הרמב"ם. ספר החינוך הוסיף שהאיסור חל גם על "אשה חכמה הראויה להורות".

## ההוראה האסורה

הספרא והתלמוד, פרשו את כוונת הכתוב להוראה במקצועות אלו דווקא:

בגדרי ההוראה האסורה נחלקו תנאים וראשונים:
* הוראה הידועה לכל, ואפילו הצדוקים מודים בה, אינה אסורה. 
* הוראה שאינה מביאה לידי מעשה אף היא אינה אסורה, אלא אם כן המורה הוא חכם שלא ייתכן שידרוש ברבים בלי שיורה הוראות.
* לדעת רש"י, האיסור להורות הוא רק בהלכה פסוקה ומעשית, ולא נאסר פלפול בתורה שמטרתו אינה מעשית.
* לדעת הרמב"ם חכם "הקבוע להוראה" אסור לו ללמוד כל לימוד שהוא בעודו שיכור, כיוון "שלימודו הוראה היא".

## עונש המורה בשכרות
חז"ל דרשו בספרא כי בניגוד לאיסור על כוהנים לעבוד בשכרות הנזכר בראשית הפסוק שעונשו מיתה, על הוראה בשכרות אין חיוב מיתה והאיסור הוא בלאו בלבד, זאת בין בהוראה של כהן ובין של ישראל. וכך פסקו הרמב"ם וספר החינוך שכל העובר על האיסור מתחייב מלקות בלבד כדין לאו רגיל. 

### מוני המצוות
הרמב"ם וכן ספר חינוך אינם מביאים את האיסור כלאו בפני עצמו, אלא יחד עם האיסור לכהן להקריב קרבנות בשכרות. 

הרמב"ן חולק ולדעתו יש למנות מצווה זו כמצווה נפרדת, אולם לא כלאו, אלא כאיסור עשה (לאו הבא מכלל עשה) להורות הלכה רק כאשר אין שכרות, ולדעתו אכן אין מלקות על הוראה בשכרות, אך בסיכום מניין המצוות מסתפק הרמב"ן האם אכן למנותה כמצוות עשה נפרדת או לא.

## טעם האיסור
לפי פרשנות המקרא, סיבת האיסור להורות הלכה בשכרות הוא כי היין מבלבל לכל אדם את דעתו הצלול ולא יוכל להבחין בדקדוק הלכתי. 

יש שביארו את האיסור על פי ההקשר בו נאמר, של הגבלה על הכהנים. יש מסבירים כי האיסור בתורה נכתב על כהנים מאחר שלדעת התורה יש לכהנים לפעול כמורי הוראה לעם הרחב. הכוהנים נחשבים בתורה, כמורי ההוראה בישראל, ולכן עוסק האיסור בכוהנים. רבי דובער שניאורי, האדמו"ר האמצעי מאדמו"רי חב"ד מרחיב את הדיבור בביאורו כי למען הבחנה בין טמא לטהור דרוש כל אדם לחכמה צלולה ודעה מיושבת - דברים שמקורם בספירת החכמה, ו של כהן הוא מספירת החסד -שמושרשת בספירת החכמה. לכן, לפי האדמו"ר, התורה דורשת מהכהן להורות בהלכותיה. ואילו יין מושרש בבינה -שממנה מסתעפת אש ודין קשה. ומחמת ההתנגדויות של שתי ספירות הללו, הקדוש ברוך הוא אסר לכהן להורות בתורה כשהוא תחת השפעה של יין המשכר. הרב מנחם רקנטי מפרש את האיסור כתוצאה מכך שיש לבני ישראל לשמור על קדושת מחנם, כפי הכתוב:  ומכיוון שהתורה (המקדש את מחנם במצוות) היא בא ממדת החסד, והוראת הכהן נחשב כ"הוראת חסד", כפי הכתוב  - אין לפגל ההוראה בהלכות התורה ביין שמגביר מדת הדין ובכך יתחלל קודש.

## הערות שוליים

קטגוריה:תרי"ג מצוות
קטגוריה:מצוות לא תעשה
קטגוריה:פסיקת הלכה
קטגוריה:פרשת שמיני
קטגוריה:שכרות
נהרדעא (ישיבה תיכונית)

**ישיבת נהרדעא** היא ישיבה תיכונית לתלמידים מרקע חרדי וחרדי מודרני, שנוסדה בשנת 2004 על ידי הרב חנוך י. ורדיגר עם הרב רפאל פרנק ושוכנת בקריית ישמח משה שבגני תקווה. מקור השם הוא בישיבת נהרדעא שבבבל.

## הקמת הישיבה
הישיבה נוסדה בשנת 2004 על ידי הרב חנוך י. ורדיגר יחד עם הרב רפאל פרנק ששימש כראש הישיבה. בתחילה שכנה הישיבה ביד בנימין ומשם עברה לקמפוס המרכז החינוכי רמות שפירא שבמושב בית מאיר. לאחר מכן עברה הישיבה למושב נחלים, בו חלקה קמפוס עם המרכז התורני טכנולוגי השוכן במקום ולבסוף הועברה למשכנה הקבוע בגני תקווה. בתפקיד ראש הישיבה שימש הרב רפאל פרנק, בתפקיד המשגיח שימש הרב והדיין יוסף גינצלר ומנהל התיכון היה הרב קושלנד. בהמשך החליף הרב ברוך לנדא את הרב פרנק בתפקיד ראש הישיבה. והרב מנחם וורדיגר החליף את הרב קושלנד בתור המנהל תיכון.

## הישיבה כיום
ראש הישיבה כיום הוא הרב מיכאל שוהם (ששימש בעבר כר"מ כיתה י"א בישיבת מערבא, וכיום רב בקהילת 'בית אבא' שבפתח תקווה), המשגיח הוא הרב יוסף בורנשטיין ומנהל התיכון הוא הרב מנחם ורדיגר, נכדו של חבר הכנסת לשעבר אברהם ורדיגר, מייסד רשת "או"ר נהרדעא".

לימודי החול הכוללים 42 יח"ל (לשון, אנגלית, מחשבים, אלקטרוניקה, פיזיקה, מתמטיקה, אזרחות, ספרות והיסטוריה) נלמדים במשך כשלוש שעות אחר הצהריים. כלל בוגרי הישיבה זכאים לתעודת בגרות מורחבת וממשיכים ללמוד בישיבות גדולות חרדיות, חברון וולפסון מיר ברכפלד קפלן, אור אלחנן, איתרי ואופקים.

בשנת הלימודים ה'תשפ"ו התקבלו 40 תלמידים לשיעור א'.

## אופי הישיבה
**אופי הישיבה:**

ישיבת נהרדעא מתאפיינת בשילוב מוקפד בין מסורת תורנית עשירה לבין טיפוח מידות ודרך ארץ. היא שואפת לגדל תלמידים "משלבים מידות ודרך ארץ לצד שקיעות, התמדה ואהבת התורה".

זיצים, ימי גיבוש וחוויה, וטיולים מהווים חלק מהווי הישיבה ומסמנים אבני דרך בבניית האישיות של התלמידים.

**שגרת היום:**

הישיבה מתחילה את יומה בסדר קבוע בין 7:15 ל-20:35, עם כ־3 שעות לימודי חול אחרי הצהריים והמתמקדות בלימוד קודש במהלך שאר היום.

**תפיסת עולם ומשמעות:**

הישיבה מדגישה ניצול הזמן, שמחה באירועי תורה ועמידה מול אתגרים לאומיים. במעמד סיום המסכתות האחרון נתנה דגש לאחדות ולתמיכה בחיילים, פצועים, חטופים ונספים.

## ביקורת ופיקוח חינוכי
בין תקנות הישיבה: הגבלות בנושאים כגון רכישת טלפונים אישיים, יציאה מהפנימייה, וחובת קבלת אישור מראש ליציאות קצרות בשעות הערב או במהלך היום.

כמו כן, דווח על הגבלות בנוגע לסוגי הלבוש וההתנהגות החברתית במרחבים הציבוריים של הישיבה ומחוצה לה, גם במהלך בין הזמנים [מהלך חריג למדי אפילו בקרב ישיבות תיכוניות חרדיות אחרות].

## מבנה הישיבה
מבנה הישיבה ממוקם ברחוב סמטת עין גנים 12 בקריית ישמח משה שבמועצה המקומית גני תקווה.

הישיבה כוללת 2 קומות בהן מרחבי למידה ועוד שלוש קומות המשמשות את הפנימיה. בין מתקני הישיבה ישנם בית מדרש, חדרי צוות ההנהלה והמורים, מגרשי ספורט, מעבדת מחשבים, חדר אוכל וחדר יועץ.

חלק מתלמידי הישיבה, המתגוררים בערים הסמוכות לה, חוזרים מדי יום לביתם ומכונים "אקסטרניים". שאר התלמידים ישנים בפנימייה במשך השבוע. אחת לשלשה שבועות מתקיימת "שבת ישיבה".

## ראו גם
* ישיבה תיכונית חרדית
* ישיבת היישוב החדש
* ישיבת חדוות התורה
* ישיבת מערבא
* ישיבת נהורא

## קישורים חיצוניים

* 

## הערות שוליים

קטגוריה:ישיבות תיכוניות חרדיות
קטגוריה:גני תקווה: חינוך
קטגוריה:גני תקווה: מבנים
קסיס (כומר)

**קסיס** (געז: ቀሲሰ, אמהרית: ቀሰ - "קס"; תגרית: ቀሺ - "קשי"; עברית: קשיש) הוא תואר המתייחס לכמרים בכנסייה האתיופית, האריתראית, והמקביל לתואר פרסביטר . הקסיס הוא כומר נשוי וזאת בניגוד לכהן שהוא כומר-נזיר. הקסיס נחשב לאחד מהסקרמנטים של הכנסייה.

כדי לכהן בתפקיד צריך להיות קודם לכך דיאקון נשוי ולהתמחות בחוק הדתי. הקסיס יכול להמשיך בלימודיו ולזכות בתואר "קדש" שמשמעותו אחריות על ספרי הקודש ועל הכנת הסדר הליטורגי הוא גם יכול לתפקד כ"נפקה כהן" (עוזר הכהן) ולערוך סקרמנטים וטקסים. הקסיס מתפקד גם כנפס אבאת (אב רוחני), שהוא קסיס אישי של מאמינים ולהם נותן להם הדרכה, ייעוץ ושומע את וידוייהם.

הקסיס חייב להיות נשוי, אם הוא מתגרש או נישא בשנית לאחר התאלמנותו הוא מאבד את מעמדו ויכול לכהן בתור דבתרה.

לבושו היומיומי של הקסיס הוא ביגוד מסורתי הכולל קוטה (טוגה אתיופית), לעיתים הם עם צ'רה (מקל שבראשו שיער סוס). פריטים ייחודים להם כוללים דבב (שמשייה), טמטם (כיסוי ראש), וצלב יד קטן. לבוש דתי מלא נלבש בטקסים.

בשפה היומיומית המונחים כהן וקסיס הפכו לנרדפות זה את זה וזאת חרף השוני המהותי ביניהם.

## ראו גם
*כהן (הכנסייה האתיופית)
*דבתרה

## הערות שוליים

קטגוריה:הכנסייה האתיופית האורתודוקסית
קטגוריה:הכנסייה האריתראית האורתודוקסית
קטגוריה:כמרים
בודיה סינג

**בודיה סינג** (באנגלית: **Budhia Singh**; נולד ב-2002) הוא רץ מרתון הודי הצעיר ביותר בעולם.
בשנת 2005 סיים מרוץ של 60 קילומטרים תוך 6 שעות והוא בן 3 בלבד. בודיה היה נושא הסרט הדוקומנטרי "ילד המרתון" בשנת 2010.

יכולת הריצה של בודיה הפכה אותו למפורסם והוא הופיע בטלוויזיה ובמספר פרסומות. עקב הפרסום הרב לו זכה בהודו והפרסומות בהן השתתף, החלו לצוץ שמועות כי מאמנו של בודיה, בירנאצ'י דאס, קיבל סכומי כסף גדולים על כך.

המפגש הראשון בין דאס ובודיה התרחש כאשר אימו של בודיה ניסתה בצעירותו למכור אותו לחוואי תמורת 20 דולרים. דאס שהיה במקום הבטיח לה כי ייקח אותו אל מכון האימונים שלו ויגדל אותו. טענות רבות הושמעו כנגד דאס על ניצול והתעללות. את ההאשמות הללו השמיעה אימו של בודיה. בכמה ראיונות בעיתונות ההודית אמר בודיה כי דאס אכן התעלל בו, אבל חזר בו מאוחר יותר.

ב-2 במאי 2006 השתתף בודיה במרתון של 65 קילומטרים ממקדש "צ'פאנדי" אל בובנשוואר בזמן של 7 שעות ושתי דקות. הוא אובחן כסובל מתשישות על ידי רופא כ-5 קילומטרים מן היעד ועל כן לא סיים את המרוץ. הישג זה נרשם בספר השיאים ההודי "ליקמה".

ב-8 במאי 2006 המועצה לשלום הילד בהודו התערבה ואסרה על בודיה להשתתף במרתונים עד שיגיע לגיל 11.
דאס ניסה לעקוף את ההחלטה והחליט כי בודיה יצעד כ-500 קילומטרים לכלכותה במשך 11 ימים. ממשלת הודו מנעה את מסע ההליכה, דאס נעצר ובודיה נלקח לבדיקות רפואיות מקיפות.

ב-13 באפריל 2008 נרצח המאמן דאס ביריות בתוך מכון הג'ודו שלו.

## קישורים חיצוניים
* האתר הרשמי של הסרט "ילד המרתון" 
* 

## הערות שוליים

קטגוריה:רצי מרתון
קטגוריה:ילדי פלא
קטגוריה:אתלטים הודים
קטגוריה:הודים שנולדו ב-2002
רבוטניצ'קי סקופיה

**רבוטניצ'קי סקופיה** (במקדונית: **КК Работнички Скопје**) היא קבוצת כדורסל מקדונית מהעיר סקופיה, המתמודדת בליגת העל המקדונית.

## היסטוריה
המועדון הוקם בשנת 1946 והוא מועדון הכדורסל הוותיק ביותר במקדוניה. בשנים 1953–1991 השתתף בליגה היוגוסלבית, בה הגיע פעמיים לגמר הגביע והפסיד. משנת 1992, המועדון הוא המעוטר ביותר בליגה המקדונית עם 14 אליפויות ו-7 גביעים. בשנים 2001–2009 הספונסר הראשי היה חברת "פרספד" ומאז שנת 2009 נותר המועדון ללא ספונסר ראשי.

בעונת 2008/09 החל המועדון להשתתף בליגה הבלקנית והגיע עד לגמר הפיינל פור, שם הפסיד לקבוצת רילסקי ספורטיסט. בעונת 2009/10 לא עבר את שלב הבתים ועזב את הליגה.

## תארים והשגים
***[[ליגת העל המקדונית בכדורסל|הליגה המקדונית]]**:
**אליפות (14): 1992, 1993, 1994, 1995, 1996, 1997, 1998, 1999, 2001, 2003, 2004, 2005, 2006, 2009
**מקום שני: 2000, 2007, 2011
**חצי גמר: 2013
***[[הגביע המקדוני בכדורסל|הגביע המקדוני]]**:
**זכייה (9): 1993, 1994, 1998, 2003, 2004, 2005, 2006, 2011, 2015
**גמר: 2001
***[[הגביע היוגוסלבי בכדורסל|הגביע היוגוסלבי]]**:
**גמר: 1976, 1983

## השתתפות באירופה

## קישורים חיצוניים

* 

קטגוריה:קבוצות כדורסל מקדוניות
קטגוריה:סקופיה: מועדוני ספורט
ביל ברי

**ויליאם "ביל" תומאס ברי** (באנגלית: **William "Bill" Thomas Berry**; נולד ב-31 ביולי 1958) הוא מוזיקאי עבר מארצות הברית. ידוע בעיקר בתור המתופף של להקת הרוק האלטרנטיבי אר.אי.אם., אשר גם כתב חלק משירי הלהקה וניגן על מספר כלים כמו גיטרה ופסנתר באלבומי ובהופעות הלהקה. בשנת 1997, לאחר 17 שנות פעילות, פרש ברי מהלהקה ומהחיים המוזיקליים לטובת חיי החקלאות.

## ביוגרפיה
ברי נולד בעיר דולות', מינסוטה שבארצות הברית. משפחתו עברה בכמה מקומות במדינה לפני שהגיעו למייקון, ג'ורג'יה שם פגש בבסיסט מייק מילס וניגן איתו במספר הזדמנויות. השניים עברו יחד לעיירה הקרובה את'נס על מנת ללמוד במכללה, שם פגשו את שני החברים האחרים בלהקת אר.אי.אם - פיטר באק ומייקל סטייפ. במהלך 17 שנים עם הלהקה ברי תרם מכישרונו בנגינה על מספר כלים וגם בכתיבת שירים - הידוע שבהם הוא הלהיט "Everybody Hurts". ברי כתב את רוב השיר אך הקרדיט באלבום נחלק בין כל חברי הלהקה.

בשנת 1995, במהלך סיבוב ההופעות העולמי של האלבום Monster, ברי התמוטט על הבמה בלוזאן (שווייץ). הוא נלקח לבית חולים מקומי ונמצא שהוא סובל ממפרצת מוחית. לאחר תקופת התאוששות חזר ברי להופיע עם הלהקה אך המקרה השפיע עליו עמוקות. כשנה לאחר מכן, לקראת סיום העבודה על האלבום New adventures in Hi-Fi, הודיע ברי לחברי הלהקה המופתעים שהוא פורש מהלהקה ומעולם המוזיקה ועובר להתרכז בחקלאות. לבקשתו, הלהקה לא צירפה אליה מתופף מחליף במקומו אלא נשארו כשלישייה.

לאחר הפרישה הצטרף ברי לשאר חברי הלהקה במספר אירועים כמו הכניסה להיכל התהילה של הרוק אנד רול (ב-2007) והקלטת שיר של ג'ון לנון באלבום מחווה לדארפור.

## חייו האישיים
ברי נישא לחברתו מארי בשנת 1986. הם התגרשו 11 שנים לאחר מכן מבלי שהביאו ילדים לעולם. בשנת 2003 הפך ברי לאב כשאוון (בנו מחברתו הנוכחית) נולד. ברי גם ידוע כשחקן גולף.

## דיסקוגרפיה

מלבד עבודתו במסגרת אר.אי.אם, השתתף ברי גם בפרויקטים מוזיקליים אחרים, בתור נגן וגם בתור כותב שירים. הוא השתתף באלבומים של הרכבים כמו האינדיגו גירלז והטרוגס.

## קישורים חיצוניים

קטגוריה:אר.אי.אם.
קטגוריה:חברי היכל התהילה של הרוק אנד רול
קטגוריה:מתופפים אמריקאים
קטגוריה:אמריקאים שנולדו ב-1958
גביע הקונפדרציות 2005

**גביע הקונפדרציות 2005** היה טורניר גביע הקונפדרציות השביעי. הטורניר נערך בגרמניה מ-15 ביוני עד 29 ביוני, כטורניר מקדים למונדיאל 2006. זוהי המהדורה השביעית של הטורניר המפגיש את אלופות 6 היבשות, אלופת העולם ומארחת המונדיאל. בסיום הטורניר הוכרזה נבחרת ברזיל, אלופת מונדיאל 2002, כזוכה לאחר שניצחה בגמר את נבחרת ארגנטינה בתוצאה 4-1.

## קבוצות משתתפות

1: נבחרת ארגנטינה השתתפה בטורניר מכיוון שנבחרת ברזיל זכתה גם בקופה אמריקה 2004 וגם במונדיאל 2002, שני טורנירים המקנים לזוכיהם כרטיס לגביע הקונפדרציות

## אצטדיונים

## שלב הבתים
### בית א'

### בית ב'

## שלבי הנוק-אאוט

## פרסים

בטקס סיום הטורניר הוענקו פרסים אישיים: "כדור הזהב" לשחקן המצטיין בטורניר, "נעל הזהב" למלך השערים ופרס על משחק הוגן.




## קישורים חיצוניים

* 

* גביע הקונפדרציות 2005 באתר פיפ"א

קטגוריה:גביע הקונפדרציות
קטגוריה:תחרויות כדורגל ב-2005
קטגוריה:תחרויות כדורגל בגרמניה
קטגוריה:2005 בגרמניה
הוט שוט גליאנו

**הוט שוט גליאנו** (באנגלית: **Galliano Hot Shot**) הוא קוקטייל על בסיס ליקר גליאנו, אספרסו חם וחלב מוקצף שנמזגים אל כוס שוט המכילה כ-60 מ"ל נוזל בהצפה בסדר עוקב ולבסוף מתקבל קוקטייל בשכבות.

## מקור השם
מקור שמו של הקוקטייל מרמז על מרכיביו וצורת הגשתו: **הוט** - האספרסו והחלב המוקצף הם חמים. **שוט** - הקוקטייל מוגש בכוס שוט. **גליאנו** - הוא המרכיב האלכוהולי בקוקטייל.

## קישורים חיצוניים
*	

קטגוריה:קוקטיילים
גביע הקונפדרציות 2003

**[[גביע הקונפדרציות]]** של שנת **[[2003]]** נערך בצרפת מ-18 ביוני עד 29 ביוני. הטורניר הוא המהדורה השישית של גביע הקונפדרציות, המפגיש בין זוכות האליפויות היבשתיות, זוכת טורניר גביע העולם ומארחת גביע העולם.
נבחרת צרפת, זוכת יורו 2000 והמארחת, ניצחה בגמר בתוצאה 0-1 לאחר הארכת זמן את נבחרת קמרון, אלופת אפריקה.

## קבוצות משתתפות

1: נבחרת טורקיה הוזמנה לטורניר מכיוון שנבחרת צרפת זכתה ביורו 2000 ואירחה את גביע הקונפדרציות ומכיוון שנבחרת גרמניה שהייתה הסגנית במונדיאל 2002 החליטה לא להשתתף בגביע הקונפדרציות.

## משחקי הטורניר
### שלב הבתים
#### בית א'

#### בית ב'

### שלבי הנוקאאוט

## קישורים חיצוניים

* 

קטגוריה:גביע הקונפדרציות
קטגוריה:תחרויות כדורגל ב-2003
קטגוריה:תחרויות כדורגל בצרפת
קטגוריה:2003 בצרפת